CELEX: 52014PC0691
Language: mt
Date: 2014-11-14
Title: Proposta għal DEĊIŻJONI TAL-KUNSILL dwar l-iffirmar ta' Protokoll li jemenda l-Ftehim dwar it-Trasport Marittimu bejn il-Komunità Ewropea u l-Istati Membri tagħha, min-naħa l-waħda, u r-Repubblika Popolari taċ-Ċina, min-naħa l-oħra, sabiex titqies l-adeżjoni tar-Repubblika tal-Kroazja fl-Unjoni Ewropea

|
			
		
		
		52014PC0691
		
			Proposta għal DEĊIŻJONI TAL-KUNSILL dwar l-iffirmar ta' Protokoll li jemenda l-Ftehim dwar it-Trasport Marittimu bejn il-Komunità Ewropea u l-Istati Membri tagħha, min-naħa l-waħda, u r-Repubblika Popolari taċ-Ċina, min-naħa l-oħra, sabiex titqies l-adeżjoni tar-Repubblika tal-Kroazja fl-Unjoni Ewropea /* COM/2014/0691 final - 2014/0326 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Skont l-Att ta’ Adeżjoni tar-Repubblika
tal-Kroazja[1],
il-Kroazja se taderixxi mal-ftehimiet konklużi jew iffirmati qabel
l-adeżjoni tal-Kroazja mill-Istati Membri tal-UE u l-Unjoni ma’
wieħed jew aktar pajjiżi terzi permezz ta’ protokoll għal dawk
il-ftehimiet. Id-deċiżjoni tal-Kunsill
tal-14 ta’ Settembru 2012[2]
awtorizzat lill-Kummissjoni biex tiftaħ negozjati mal-pajjiżi terzi
kkonċernati, sabiex jiġu konklużi l-protokolli rilevanti.
Il-Ftehim dwar it-Trasport Marittimu bejn
il-Komunità Ewropea u l-Istati Membri tagħha u l-Gvern tar-Repubblika
Popolari taċ-Ċina, min-naħa l-oħra ġie ffirmat fi
Brussell fis-6 ta’ Diċembru 2002, u konkluż permezz ta’ Deċiżjoni
tal-Kunsill tal-28 ta’ Jannar 2008 u daħlet fis-seħħ fl-1 ta’
Marzu 2008. 
Konsegwentement, il-Kummissjoni nnegozjat
Protokoll fuq il-bażi tad-direttivi dwar in-negozjati adottati
mill-Kunsill fl-14 ta’ Settembru 2012, u b’konsultazzjoni ma’ kumitat
speċjali maħtur mill-Kunsill. L-abbozz tal-Protokoll kien inizjalat
mill-Kummissjoni u r-rappreżentanti Ċiniżi fi Brussell fl-20 ta'
Ġunju 2014. 
Wara negozjati mar-Repubblika Popolari
taċ-Ċina, tressqu l-proposti distinti li ġejjin:
(i)         Proposta għal Deċiżjoni tal-Kunsill dwar
l-iffirmar ta’ Protokoll mal-Ftehim (minn hawn’ il quddiem “il-Protokoll”) 
(ii)        Proposta għal Deċiżjoni tal-Kunsill dwar
il-konklużjoni tal-Protokoll, li trid tittieħed mill-Kunsill fi
żmien debitu wara l-firma tal-Protokoll.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
In-negozjati mar-Repubblika Popolari
taċ-Ċina ġew konklużi b’suċċess billi ġie
inizjalat il-Protokoll fl-20 ta' Ġunju 2014.  
3.           ELEMENTI LEGALI TAL-PROPOSTA
Il-Protokoll jagħmel lir-Repubblika
tal-Kroazja parti għall-Ftehim u jipprovdi l-addattamenti lingwistiċi
meħtieġa tal-Ftehim li jirriżultaw mill-adeżjoni
tar-Repubblika tal-Kroazja. L-ebda tibdil ma seħħ fis-sustanza
tal-ftehim.
Il-Kummissjoni titlob lill-Kunsill biex
jawtorizza l-iffirmar, f’isem l-Unjoni Ewropea u l-Istati Membri tagħha,
ta’ Protokoll għall-Ftehim dwar it-Trasport Marittimu bejn il-Komunità
Ewropea u l-Istati Membri tagħha, minn naħa waħda, u l-Gvern
tar-Repubblika Popolari taċ-Ċina, min-naħa l-oħra, biex
jittieħed kont tal-adeżjoni tal-Kroazja mal-UE.  Wara l-iffirmar
tal-Protokoll, it-tieni proposta, dwar il-konklużjoni tal-Protokoll, se
titqies mill-Kunsill fi żmien debitu. 
2014/0326 (NLE)
Proposta għal
DEĊIŻJONI TAL-KUNSILL
dwar l-iffirmar ta' Protokoll li jemenda
l-Ftehim dwar it-Trasport Marittimu bejn il-Komunità Ewropea u l-Istati Membri
tagħha, min-naħa l-waħda, u r-Repubblika Popolari
taċ-Ċina, min-naħa l-oħra, sabiex titqies l-adeżjoni
tar-Repubblika tal-Kroazja fl-Unjoni Ewropea
IL-KUNSILL TA' L-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 100(2),
flimkien mal-Artikolu 218(5), tiegħu,
Wara li kkunsidra t-Trattat ta’ Adeżjoni
tar-Repubblika tal-Kroazja, u b’mod partikolari l-Artikolu 6(2) tiegħu,
Wara li kkunsidra l-proposta mill-Kummissjoni
Ewropea,
Billi:
(1)              
Il-Ftehim dwar it-Trasport Marittimu bejn
il-Komunità Ewropea u l-Istati Membri tagħha, min-naħa l-waħda,
u l-Gvern tar-Repubblika Popolari taċ-Ċina, min-naħa
l-oħra, minn hawn ’il quddiem "il-Ftehim", ġie iffirmat fi
Brussell fis-6 ta’ Diċembru 2002, konkluż fit-28 ta' Jannar 2008[3] u daħal
fis-seħħ fl-1 ta' Marzu 2008.
(2)              
Fit-14 ta' Settembru 2012, il-Kummissjoni ġiet
awtorizzata mill-Kunsill biex tinnegozja Protokoll li jemenda l-Ftehim
maċ-Ċina sabiex titqies l-adeżjoni tar-Repubblika tal-Kroazja.
(3)              
Il-Protokoll ġie inizjalat fi Brussell fil-20
ta’ Ġunju 2014.
(4)              
Il-Protokoll għandu jiġi ffirmat sakemm
jitlestew il-proċeduri għall-konklużjoni formali tiegħu,
ADOTTAT DIN ID-DEĊIŻJONI: 
Artikolu 1
1.         L-iffirmar tal-Protokoll li jemenda l-Ftehim dwar
it-Trasport Marittimu bejn il-Komunità Ewropea u l-Istati Membri tagħha,
min-naħa l-waħda, u r-Repubblika Popolari taċ-Ċina,
min-naħa l-oħra, sabiex titqies l-adeżjoni tar-Repubblika
tal-Kroazja fl-Unjoni Ewropea, huwa b'dan adottat f'isem il-Komunità u l-Istati
Membri tagħha, soġġett għall-konklużjoni tiegħu
2.         It-test ta' dan il-Protokoll huwa
mehmuż ma' din id-Deċiżjoni. 
Artikolu 2
Il-President tal-Kunsill għandu
jaħtar il-persuna (i) li jkollha s-setgħa li tiffirma l-Protokoll,
f’isem l-Unjoni Ewropea u l-Istati Membri tagħha.
Artikolu 3
Din id-Deċiżjoni
għandha tidħol fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 112, 24.04.2012, p. 21.
[2]               13351/12
[3]               ĠU L 46, 21.2.2008, p. 23.
ANNESSI
PROTOKOLL LI JEMENDA L-FTEHIM DWAR
IT-TRASPORT MARITTIMU BEJN IL-KOMUNITÀ EWROPEA U L-ISTATI MEMBRI TAGĦHA,
MIN-NAĦA L-WAĦDA U L-GVERN TAR-REPUBBLIKA POPOLARI
TAĊ-ĊINA, MIN-NAĦA L-OĦRA
tal-
Proposta għal Deċiżjoni
tal-Kunsill
dwar l-iffirmar ta’ Protokoll li
jemenda l-Ftehim dwar it-Trasport Marittimu bejn il-Komunità Ewropea u l-Istati
Membri tagħha, min-naħa l-waħda, u l-Gvern tar-Repubblika
Popolari taċ-Ċina, min-naħa l-oħra, sabiex titqies
l-adeżjoni tar-Repubblika tal-Kroazja fl-Unjoni Ewropea
IR-RENJU TAL-BELĠJU,
IR-REPUBBLIKA TAL-BULGARIJA,
IR-REPUBBLIKA ĊEKA,
IR-REPUBBLIKA TAL-KROAZJA,
IR-RENJU TAD-DANIMARKA,
IR-REPUBBLIKA FEDERALI
TAL-ĠERMANJA,
IR-REPUBBLIKA TAL-ESTONJA,
IR-REPUBBLIKA ELLENIKA,
IR-RENJU TA’ SPANJA,
IR-REPUBBLIKA
FRANĊIŻA,
L-IRLANDA,
IR-REPUBBLIKA TALJANA,
IR-REPUBBLIKA TA’ ĊIPRU,
IR-REPUBBLIKA TAL-LATVJA,
IR-REPUBBLIKA TAL-LITWANJA,
IL-GRAN DUKAT TAL-LUSSEMBURGU,
IR-REPUBBLIKA TAL-UNGERIJA,
IR-REPUBBLIKA TA’ MALTA,
IR-RENJU TAL-PAJJIŻI
L-BAXXI,
IR-REPUBBLIKA TAL-AWSTRIJA,
IR-REPUBBLIKA TAL-POLONJA,
IR-REPUBBLIKA PORTUGIŻA,
IR-RUMANIJA,
IR-REPUBBLIKA TAS-SLOVENJA,
IR-REPUBBLIKA SLOVAKKA,
IR-REPUBBLIKA TAL-FINLANDJA,
IR-RENJU TAL-ISVEZJA,
IR-RENJU UNIT TAL-GRAN
BRITTANJA U L-IRLANDA TA’ FUQ
Minn hawn 'il quddiem l-"Istati Membri", irrappreżentati
mill-Kunsill tal-Unjoni Ewropea, u
L-UNJONI EWROPEA, minn hawn ’il quddiem “l-Unjoni”, irrappreżentata
mill-Kunsill tal-Unjoni Ewropea, min-naħa l-waħda, u
IL-GVERN TAR-REPUBBLIKA POPOLARI TAĊ-ĊINA, min-naħa
l-oħra,
WARA LI KKUNSIDRAW l-adeżjoni tar-Repubblika tal-Kroazja
mal-Unjoni Ewropea fl-1 ta’ Lulju 2013,
FTIEHMU KIF ĠEJ:
ARTIKOLU 1
Ir-Repubblika tal-Kroazja hija Parti għall-Ftehim dwar it-Trasport
Marittimu bejn il-Komunità Ewropea u l-Istati Membri tagħha, minn
naħa, u l-Gvern tar-Repubblika Popolari taċ-Ċina, min-naħa
l-oħra , li ġie ffirmat fi Brussell
fis-6 ta’ Diċembru 2002 u daħal fis-seħħ
fl-1 ta’ Marzu 2008, (minn hawn ’il quddiem “il-Ftehim”).
ARTIKOLU 2
It-testi ta’ dan il-Ftehim fil-lingwa Kroata, mehmuża ma’ dan
il-Protokoll, għandhom jitqiesu awtentiċi daqs il-verżjonijiet
lingwistiċi l-oħra mfassla skont l-Artikolu 14 tal-Ftehim.
ARTIKOLU 3
Il-Partijiet Kontraenti għandhom jinnotifikaw lil xulxin bil-mezzi
diplomatiċi dwar it-tlestija tal-proċeduri legali interni
għad-dħul fis-seħħ ta’ dan il-Protokoll. Dan il-Protokoll
għandu jidħol fis-seħħ fid-data li fiha tasal
l-aħħar notifika bil-miktub.
ARTIKOLU 4
Dan il-Protokoll huwa mfassal fi Brussell, f’dan il-jum xx ta’ yy
fis-sena elfejn u zz, f’żewġ kopji, bil-Bulgaru,
biċ-Ċek, bid-Daniż, bl-Olandiż, bl-Ingliż,
bl-Estonjan, bil-Finlandiż, bil-Franċiż, bil-Ġermaniż,
bil-Grieg, bl-Ungeriż, bit-Taljan, bil-Latvjan, bil-Litwan, bil-Malti,
bil-Pollakk, bil-Portugiż, bir-Rumen, bis-Slovakk, bis-Sloven,
bl-Ispanjol, bl-Isvediż u biċ-Ċiniż, u kull wieħed
minn dawn it-testi huwa awtentiku daqs l-oħrajn.
 GĦALL-ISTATI MEMBRI GĦALL-UNJONI EWROPEA || GĦALL-GVERN TAR-REPUBBLIKA POPOLARI TAĊ-ĊINA